ประกาศกรมประมง เรื่อง กำหนดระยะเวลาและวิธีการรายงานหนังสือกำกับการขนถ่ายสัตว์น้ำ ของเรือขนถ่ายสัตว์น้ำหรือเรือเก็บรักษาสัตว์น้ำ พ.ศ. 2558
ประกาศกรมประมง
ประกาศกรมประมง
เรื่อง
กำหนดระยะเวลาและวิธีการรายงานหนังสือกำกับการขนถ่ายสัตว์น้ำ
ของเรือขนถ่ายสัตว์น้ำหรือเรือเก็บรักษาสัตว์น้ำ
พ.ศ. ๒๕๕๘
 

อาศัยอำนาจตามความในมาตรา
๘๘ (๒) แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้

ข้อ
๑ ให้ผู้นำเรือประมงขนาดตั้งแต่สามสิบตันกรอสขึ้นไปที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำออกไปทำการขนถ่ายสัตว์น้ำ
ต้องจัดทำหนังสือกำกับการขนถ่ายสัตว์น้ำ ซึ่งรับรองความถูกต้องโดยผู้ควบคุมเรือ
ตามแบบแนบท้ายประกาศนี้

ข้อ
๒ ให้ผู้ควบคุมเรือขนถ่ายสัตว์น้ำหรือเรือเก็บรักษาสัตว์น้ำที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำจัดส่งหนังสือกำกับการขนถ่ายสัตว์น้ำให้กับพนักงานเจ้าหน้าที่ประจำศูนย์ควบคุมการแจ้งเรือเข้าออกทันทีที่เทียบท่า
เพื่อให้พนักงานเจ้าหน้าที่ตรวจสอบความถูกต้องของสัตว์น้ำหน้าท่า
และให้เจ้าของเรือขนถ่ายสัตว์น้ำหรือเรือเก็บรักษาสัตว์น้ำส่งสำเนาหนังสือกำกับการขนถ่ายสัตว์น้ำ
ให้กรมประมงโดยทางโทรสาร หรือจดหมายอิเล็กทรอนิกส์
ภายหลังการขนถ่ายสัตว์น้ำเรียบร้อยแล้วภายใน ๓ วัน

ข้อ
๓[๑] ประกาศฉบับนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป


ประกาศ ณ วันที่ ๒๙
ธันวาคม พ.ศ. ๒๕๕๘
วิมล จันทรโรทัย
อธิบดีกรมประมง
[เอกสารแนบท้าย]

๑. หนังสือกำกับการขนถ่ายสัตว์นํ้า (Marine Catch Transshipping Document: MCTD)

(ดูข้อมูลจากภาพกฎหมาย)




























ปุณิกา/ปริยานุช/จัดทำ
๘ มกราคม ๒๕๕๙


[๑] ราชกิจจานุเบกษา
เล่ม ๑๓๒/ตอนพิเศษ ๓๕๒ ง/หน้า ๒๗/๓๐ ธันวาคม ๒๕๕๘